R O M Â N I A


AVIZAT
J U D E Ţ U L   I A Ş I


SECRETAR GENERAL,

Consiliul Local al Comunei BĂLȚAȚI

Cons. jur. Mihaela AMARIEI

PROIECT DE HOTĂRÂRE 
Nr. 52/19.05.2023
privind aprobarea aderării, susținerii, participării Comunei Bălțați, Județul Iași, la Noul Parteneriat de tip LEADER/DLRC al Asociației ”Grupul de Acţiune Locală Microregiunea Belcești-Focuri”,  care va implementa viitoarea Strategie de Dezvoltare Locală 2023-2027, finanțată în cadrul Planului Strategic PS 2023-2027 
Consiliul Local al Comunei Bălţaţi, Judeţul Iaşi,
În conformitate cu:
- Adresa Asociației ,,Grupul de Acţiune Locală Microregiunea Belcești-Focuri” nr. 44/19.05.2023 înregistrată la instituție sub numărul 3098/19.05.2023;

- Prevederile Regulamentului nr. 2220/2020 de stabilire a anumitor dispoziţii tranzitorii privind sprijinul acordat din Fondul european agricol pentru dezvoltare rurală (FEADR) şi din Fondul european de garantare agricolă (FEGA) în anii 2021 şi 2022 şi de modificare a Regulamentelor (UE) nr. 1305/2013, (UE) nr. 1306/2013 şi (UE) nr. 1307/2013 în ceea ce priveşte resursele şi aplicarea regulamentelor respective în anii 2021 şi 2022 şi a Regulamentului (UE) nr. 1308/2013 în ceea ce priveşte resursele şi repartizarea unui astfel de sprijin pentru anii 2021 şi 2022;

- Prevederile Regulamentului (UE) nr. 1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului, cu modificările şi completările ulterioare;

- Prevederile Regulamentului (UE) nr. 1306/2013 al Parlamentului European și al Consiliului privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului, cu modificările şi completările ulterioare;

- Prevederile Planului Național Strategic PNS 2023–2027; a Fișei Măsurii LEADER - Dezvoltarea locală plasată sub responsabilitatea comunității (DR36);

- Necesitatea accesării sprijinului pregătitor pentru elaborarea noii strategii de dezvoltare locală și implicit depunerea și implementarea acesteia în noua perioadă de programare, conform PNS 2023 - 2027;

- Prevederile Ordonanței Guvernului nr. 26/2000 cu privire la asociații și fundații, cu modificările și completările ulterioare;

- Prevederile art. 129 alin. 2 lit. b si e, alin. 4 lit. e-f și alin. 9, lit. a și c din Ordonanța de Urgență nr. 57/2019 privind Codul administrativ - cu modificările si completările ulterioare;

- Prevederile Legii nr. 24/2000, privind normele de tehnică legislativă pentru elaborarea actelor normative, republicată, cu modificările și completările ulterioare;
Luând act de:
a) referatul de aprobare prezentat de către primarul comunei Bălțați în calitatea sa de iniţiator, înregistrat sub nr. 3100/19.05.2023;
b) raportul de specialitate întocmit de către Compartimentul Achiziții Publice, Patrimoniu, Licitații, înregistrat sub nr. 3101/19.05.2023;
Având în vedere avizele Comisiilor:
- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;
- juridică, protecţie socială, disciplină, învăţământ, sănătate, familie, cultură, culte, turism, muncă, sport, apărarea ordinii şi liniştii publice, a drepturilor omului;

- agricultură, protecţia mediului, gospodărire comunală, amenajarea teritoriului (urbanism – construcţii);
În temeiul art. 139,  alin. (1) și art. 196, alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare,
Hotărăşte:
Art.1 Se aprobă menținerea teritoriului UAT Comuna Bălțați, Județul Iași, la teritoriul Noului Parteneriat LEADER/DLRC denumit Asociația ”Grupul de Acţiune Locală Microregiunea Belcești-Focuri”,  ce va implementa viitoarea Strategie de Dezvoltare Locală 2023-2027 finanțată în cadrul Planului Strategic PS 2023 – 2027.

Art.2 Se aprobă aderarea UAT Comuna Bălțați, Județul Iași, în calitate de membru, la Noul Acord de Parteneriat LEADER/DLRC denumit Asociația ”Grupul de Acţiune Locală Microregiunea Belcești-Focuri”, ce va implementa viitoarea Strategie de Dezvoltare Locală 2023-2027 finanțată în cadrul Planului Strategic PS 2023 – 2027.

Art.3 Se aprobă susținerea și participarea UAT Comuna Bălțați, Județul Iași, la Noul Acord de Parteneriat LEADER/DLRC denumit Asociația ”Grupul de Acţiune Locală Microregiunea Belcești-Focuri” care va implementa viitoarea Strategie de Dezvoltare Locală 2023-2027 finanțată în cadrul Planului Strategic PS 2023 – 2027, pentru obținerea și implementarea Sprijinului Pregatitor SM 19.1, pentru selecția și implementarea Strategiei de Dezvoltare Locală 2023-2027 finanțată în cadrul Planului Strategic PS 2023 – 2027, pentru selectarea și autorizarea funcționarii pentru perioada 2023-2027 a Asociației ”Grupul de Acţiune Locală Microregiunea Belcești-Focuri”, precum și pentru orice altă finanțare în cadrul căreia Noul Parteneriat va fi eligibil.
Art.4 UAT Comuna Bălțați, Județul Iași, nu va adera la un alt Parteneriat de tip LEADER/DLRC ce va implementa o Strategie de Dezvoltare Locală cu finanțare prin PS 2023 – 2027. 
Art.5 Se împuternicește dl Primar Vasile Aștefanei, în calitate de reprezentant legal al Comunei Bălțați în cadrul Adunării Generale a Asociației, să semneze în numele și pentru Comuna Bălțați:

- Noul Acord de Parteneriat LEADER/DLRC denumit Asociația ”Grupul de Acţiune Locală Microregiunea Belcești-Focuri”, ce va implementa viitoarea Strategie de Dezvoltare Locală 2023-2027 finanțată în cadrul Planului Strategic PS 2023 – 2027 pentru susținerea și participarea UAT-ului Comuna Bălțați, Județul Iași, la obținerea si implementarea Sprijinului Pregătitor și la selecția și implementarea Strategiei de Dezvoltare Locală 2023-2027 finanțată în cadrul Plan Strategic PS 2023 – 2027, pentru selectarea și autorizarea funcționarii pentru perioada 2023-2027 a Asociației ”Grupul de Acţiune Locală Microregiunea Belcești-Focuri”, precum și pentru orice altă finanțare, în cadrul căreia Noul Parteneriat și viitoarea strategie vor fi eligibile.

- toate documentele necesare înființării și funcționării Noului Acord de Parteneriat LEADER/DLRC  2023-2027 pentru obținerea și implementarea Sprijinului Pregătitor, pentru selecția și implementarea Strategiei de Dezvoltare Locala 2023-2027, dar și în relația cu orice instituție/entitate/autoritate, în condițiile prezentei hotărâri, cu respectarea prevederilor procedurale ale finanțatorului Agenția pentru Finanțarea Investițiilor Rurale - AFIR și ale Autorității de Management pentru PNDR 2014-2020 (respectiv pentru PNS 2023-2027) din cadrul Ministerului Agriculturii și Dezvoltării Rurale.

Art.6 Sumele (cotizația) cu care Comuna Bălțați va participa la funcționarea ASOCIATIEI GRUPUL DE ACȚIUNE LOCALĂ vor fi aprobate prin Hotărâre a Adunării Generale a Asociației și vor fi aduse la cunoștința Comunei Bălțați.
Art.7 Mandatăm Asociația ”Grupul de Acţiune Locală Microregiunea Belcești-Focuri”, GAL autorizat 2014 – 2020, sa aiba calitatea de Solicitant pentru Noul Acord de Parteneriat menționat la Art 1. în cadrul tuturor sub-masurilor LEADER, precum și pentru alte finanțări în cadrul careia acest Parteneriat de tip LEADER/DLRC va fi eligibil.

Art.8 De la data prezentei hotărâri orice dispoziție contrară se abrogă.

Art.9 Primarul comunei Bălțați, judeţul Iași, prin intermediul aparatului de specialitate, vor duce la îndeplinire prevederile din prezenta hotărâre.


Art.10 Secretarul general al comunei va comunica prezenta hotărâre instituţiilor şi persoanelor interesate.

PREŞEDINTE DE ŞEDINŢĂ,                 
           Contrasemnează pentru  legalitate,

Consilier local,                                               
          SECRETARUL GENERAL AL COMUNEI  





           Cons. jur. Mihaela AMARIEI

INIȚIATOR,

PRIMAR,

Vasile AȘTEFANEI
                                                  Întocmit consilier achiziții publice, Maria – Cătălina FRUMOASA

